गुवाहाटी,डिसेम्बर  7  : आसाम हादोरसा खुंगिरि जगदिस मुकि बिथांआ  2018  माइथायनि मुंदांखा साहित्य' एकाडेमि बान्था मोनगिरि सान्तना टान्टी आरो रिथुराज बसुमथारि बिथांमोनि बान्था मोन्नायखौ जोबोद गोजोनग्लायनाय फोरमायहरदों ।बिथांआ बुङोदि,सान्तना टान्टी आरो रिथुराज बसुमथारि बिथांमोनि नाजानायाव हादोरसानि थुनलाइखौ गुबुन मोनसे थाखोआव जौगाहोनायाव बिहोमा होगोन आरो बिथांमोनि बान्था मोन्नाया हादोरसाखौ गोग्गाखांनाय लाबोदों होन्ना बुंबावो ।मखनो गोनांदि,असमिया रावनि लिरगिरि सानान्ट टानटी बिथांआ गांवनि खन्थाय बिजाबनि थुबुर खालामनाय बिजाब " कायलर डिनटु अमर हब " आरो बर' रावनि रायथाय ( Fiction ) लिरगिरि रिथुराज बसुमथारी बिथांआ गावनि " दोंसे लामा " रायथायनि थाखाय  2018  माइथायनि साहित्य' एकाडेमिक बान्थाखौ मोन्नो हायो ।खौरांगिरिनि सिगांआव टानटी बिथांआ बुङोदि," आं लिरदों आरो सुबुंफोरनि थाखाय,समाजनि थाखाय,आबहावानि थाखाय आं खन्थाय लिरनो मोजां मोनो,आं खन्थाय लिरनायाव रावनुबो खन्थायजों रुजुनानै नाया,आंनि खन्थायखौ आंनि गोसोजोंनो सान्नानै लिरो,आरो आंनो बे बान्थाखौ नांगौ मानोना आं लोमजानानै दं " होन्ना बिथांआ बुबावो ।टानटी बिथांआ आसाम हादोरसानि सिङाव थानाय करिमगन्ज साह बागानाव  1952  माइथायाव जोनोम मोन्दैमोन ।